ซีไอเอ็มบีไทยรุกคืบ เพิ่มลูกค้ากลุ่มเวลธ์
ซีไอเอ็มบี ไทย ชูความเชี่ยวชาญโปรดักต์ลงทุน เปลี่ยนพฤติกรรมลูกค้าพรีเฟอร์หันลงทุนสัดส่วน 56%น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ที่ปรึกษาทางการเงิน รักษาการผลิตภัณฑ์การออม ธนาคารซีไอเอ็มบี ไทย เปิดเผยว่า ปีนี้ตั้งเป้าขยายฐานลูกค้าพรีเฟอร์ บุคคลธนกิจที่มีเงินฝากหรือเงินลงทุน 1 ล้านบาทขึ้นไป เพิ่มขึ้นจาก 5.8 หมื่นราย เป็น 7 หมื่นราย มีสินทรัพย์ภายใต้การจัดการ (เอยูเอ็ม) เพิ่มจาก 1.89 แสนล้านบาท เป็น 2.5 แสนล้านบาท หากนับเฉพาะเป้าหมายผลิตภัณฑ์การลงทุนและประกันที่ขายให้ทั้งลูกค้าพรีเฟอร์และลูกค้าทั่วไป ตั้งเป้าเอยูเอ็มเพิ่มจาก 6 หมื่นล้านบาท เป็น 1 แสนล้านบาท ขณะที่รายได้ค่าธรรมเนียมผลิตภัณฑ์ลงทุนตั้งเป้าเติบโต 43% เป็น 920 ล้านบาท ในสิ้นปีนี้&#8220;แนวโน้มลูกค้าระดับบนเติบโตต่อเนื่องเฉลี่ยโตเป็น 2 เท่าของจีดีพี แต่ก็มีการแข่งขันสูง ธนาคารเองมีแคมเปญพิเศษกระตุ้นลูกค้าพรีเฟอร์ไม่ว่าจะเป็นการเดินทาง สุขภาพ หรือรับประทานอาหาร และมีความพร้อมแล้วที่จะรุกลูกค้ากลุ่มนี้จากโปรดักต์ที่หลากหลาย ยกระดับการบริการ และสิทธิประโยชน์ที่จูงใจไม่มีดอกจัน&#8221; น.ส.ดุษณี กล่าวทั้งนี้ ช่วง 5 ปีที่ผ่านมา กลุ่มลูกค้าพร
15 มี.ค. 2560

ซีไอเอ็มบี ไทย ชูความเชี่ยวชาญโปรดักต์ลงทุน เปลี่ยนพฤติกรรมลูกค้าพรีเฟอร์หันลงทุนสัดส่วน 56%น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ที่ปรึกษาทางการเงิน รักษาการผลิตภัณฑ์การออม ธนาคารซีไอเอ็มบี ไทย เปิดเผยว่า ปีนี้ตั้งเป้าขยายฐานลูกค้าพรีเฟอร์ บุคคลธนกิจที่มีเงินฝากหรือเงินลงทุน 1 ล้านบาทขึ้นไป เพิ่มขึ้นจาก 5.8 หมื่นราย เป็น 7 หมื่นราย มีสินทรัพย์ภายใต้การจัดการ (เอยูเอ็ม) เพิ่มจาก 1.89 แสนล้านบาท เป็น 2.5 แสนล้านบาท หากนับเฉพาะเป้าหมายผลิตภัณฑ์การลงทุนและประกันที่ขายให้ทั้งลูกค้าพรีเฟอร์และลูกค้าทั่วไป ตั้งเป้าเอยูเอ็มเพิ่มจาก 6 หมื่นล้านบาท เป็น 1 แสนล้านบาท ขณะที่รายได้ค่าธรรมเนียมผลิตภัณฑ์ลงทุนตั้งเป้าเติบโต 43% เป็น 920 ล้านบาท ในสิ้นปีนี้“แนวโน้มลูกค้าระดับบนเติบโตต่อเนื่องเฉลี่ยโตเป็น 2 เท่าของจีดีพี แต่ก็มีการแข่งขันสูง ธนาคารเองมีแคมเปญพิเศษกระตุ้นลูกค้าพรีเฟอร์ไม่ว่าจะเป็นการเดินทาง สุขภาพ หรือรับประทานอาหาร และมีความพร้อมแล้วที่จะรุกลูกค้ากลุ่มนี้จากโปรดักต์ที่หลากหลาย ยกระดับการบริการ และสิทธิประโยชน์ที่จูงใจไม่มีดอกจัน” น.ส.ดุษณี กล่าวทั้งนี้ ช่วง 5 ปีที่ผ่านมา กลุ่มลูกค้าพรีเฟอร์ของธนาคารเติบโตอย่างก้าวกระโดด และพฤติกรรมเปลี่ยนไป เน้นการลงทุนมากขึ้น จากเดิมลูกค้าเน้นฝากเงิน 88% และลงทุนเพียง 12% แต่สิ้นปี 2559 ลูกค้าของธนาคารมีสัดส่วนเงินฝากลดลงเหลือ 44% อีก 56% เป็นการลงทุน ในจำนวนนี้เป็นผลิตภัณฑ์การลงทุน 30% กองทุนรวม 20% และประกัน 6%สำหรับสัดส่วนเอยูเอ็มของลูกค้าธนาคารแตกต่างจากธนาคารอื่นที่มักฝากเงินเป็นส่วนใหญ่ เพราะมีการนำเสนอผลิตภัณฑ์การลงทุนที่แตกต่างเป็นทางเลือกให้ลูกค้า และจะเป็นผลิตภัณฑ์ที่ซับซ้อน มีความหลากหลาย ขณะที่ตั๋วแลกเงินระยะสั้น (บี/อี) ธนาคารไม่ได้ขายมานานแล้ว รวมทั้งไม่ได้ออกบี/อีให้ธุรกิจใดเลยน.ส.ดุษณี กล่าวว่า กรณีตั๋วบี/อีที่ผิดนัดชำระบ่อยครั้งในช่วงที่ผ่านมา ทำให้ลูกค้าระดับบนระมัดระวังในการลงทุนผลิตภัณฑ์ที่มีความเสี่ยงมากขึ้น เห็นได้จากหุ้นกู้ ซึ่งปีที่แล้วจะหมดทันทีภายในวันแรกที่เปิดขาย แต่ขณะนี้ใช้เวลา 2-3 วันจึงจะขายหมด แต่หากไม่มีการผิดนัดเพิ่ม คาดว่าลูกค้าจะกลับมามั่นใจผลิตภัณฑ์การลงทุนอีกครั้งภายในไตรมาส 3 ของปีนี้